open-index/open-wikipedia-markdown huggingface dataset:
Stranda

**Stranda** on kunta Møren ja Romsdalin läänissä Norjassa. Kunnalla on maapinta-alaa 845 neliökilometriä, ja asukasluku oli 4&nbsp;348 vuoden 2024 alussa.

## Kunnassa sijaitsevia kyliä ja väestökeskittymiä

### Hellesylt
680 asukkaan Hellesylt sijaitsee Sunnylvsfjorden-vuonon lounaisessa päädyssä.
### Liabygda
Liabygdassa elää vakituisesti 260 asukasta ja se sijaitsee Storfjorden-vuonon pohjoisrannalla.
### Geiranger

Geirangerissa elää vakituisesti 250 asukasta. Se sijaitsee Geirangerinvuonon itäpäädyssä.
### Stranda
Strandan taajama on kunnan hallinnollinen keskus, joka sijaitsee Storfjorden-vuonon rannalla. Siellä on noin 2&nbsp;500 asukasta.

## Maantiede

Maastollisesti Strandaa hallitsevat Skandeihin kuuluvat Sunnmørsalpenen vuoret ja kuntaa halkovat mutkaiset vuonot. Kunnan alueella kokonaan tai osittain sijaitsevat vuonot, Geirangerinvuono, Sunnylvsfjorden ja Norddalsfjorden, ovat osa suurempaa 110 kilometrin pituista Storfjordia, jonka leveä pääreitti kulkee kunnan pohjoisosasta useiden muiden Møren ja Romsdalin läänin kuntien kautta Atlantin valtamereen. Geirangerinvuono, joka on yksi alueen suosituimmista turistinähtävyyksistä, valittiin vuonna 2005 Unescon maailmanperintöluetteloon.

Kunnan korkeimpiin kuuluvia huippuja:

## Tunnettuja henkilöitä
* Gutorm Gjessing (1906–1979), kansatieteilijä
* Are Kalvø (s. 1969), kirjailija ja koomikko
* Olav Oksvik (1887–1958), poliitikko

## Media
Paikallislehti *[[Nyss]]* ilmestyy paperisena kahdesti viikossa.

## Liikenneyhteydet

### Päätiet
*Rv60:  Sykkylvenin kunta - Hevsdalsvegen - Stranda - Strandadalen - Hellesylt - Tryggestad - Kjellstadli - Hornindalin kunta 
*Rv63:  Norddalin kunta - Korsmyra - Ørnevegen - Geiranger - Djupvasshytta - Skjåkin kunta 
*Rv650:  Stordalin kunta - Liabygda - Norddalin kunta 
*Rv655:  Ørstan kunta - Nibbedalen - Tryggestad
### Lauttayhteydet

Kunnan autolauttaliikenteestä vastaa lähinnä norjalainen kuljetuksiin keskittynyt monialayhtiö Fjord1 Nordvestlandske AS.

* Lauttojen aikataulut

## Lähteet

## Aiheesta muualla
* Kunnan kotisivu
Kuntaliitokset Suomessa ilman yhteistä rajaa

**Kuntaliitokset Suomessa ilman yhteistä rajaa** eivät olleet vuoden 1997 kuntajakolain tulkinnan mukaan mahdollisia. Siksi eräiden kuntaliitosten yhteydessä alueita kolmansista kunnista liitettiin yhdistettäviin kuntiin yhtenäisen alueen luomiseksi yhdistettävien kuntien välille. Lisäksi on ollut tapauksia, joissa yhteistä rajaa yhdistettävillä kunnilla on ollut hyvin vähän. Ennen lain voimaantuloa on myös ollut tapauksia, joissa yhteistä rajaa yhdistettävien kuntien välillä ei ole ollut lainkaan. Laki salli liitokset, joissa kunnilla on yhteistä rajaa vain vesialueella. Vähänkyrön kunta liitettiin vuoden 2013 alusta Vaasaan, vaikka kunnilla ei ollut yhteistä rajaa.

## Alueiden yhdistäminen kunta- ja osakuntaliitoksissa

* Helsingin ja Sipoon osakuntaliitos 2009: Vantaasta liitettiin Helsinkiin ns. Västerkullan kiila, jonka suuruus oli 2 km², yhtenäisen alueen luomiseksi Sipoosta Helsinkiin liitettävän Itäsalmen alueen ja Helsingin välille. Tämän jälkeen Vantaa ei enää ole ollut rannikkokunta.
* Savonlinnan ja Savonrannan kuntaliitos 2009: Enonkoskesta liitettiin Savonlinnaan 31,24 km² suuruinen alue yhteyden luomiseksi yhdistettävien kuntien välille. Liitettävällä alueella asui 1 asukas. Kartalla alue muodostaa noin 30 km pitkän, vain muutamia satoja metrejä leveän, mutkittelevan kaistaleen, josta suuri osa on vettä. 
* Hämeenlinnan seudun kuntaliitos 2009: Hattulasta liitettiin Hämeenlinnaan 27 km² suuruinen alue, jossa asui 32 asukasta maayhteyden luomiseksi Hämeenlinnan seudun kuntaliitoksessa mukana olleen Kalvolan kunnan alueen ja muun Hämeenlinnan välille. Syntynyt maayhteys muodostuu tässäkin tapauksessa kapeasta kaistaleesta harvaan asutulla metsäseudulla.

## Lyhyt yhteinen raja

* Vammalan ja Suodenniemen kuntaliitos 2007: liitettävillä kunnilla oli yhteistä maarajaa vain noin 200 metriä syrjäisellä metsäalueella. Vammalan, Mouhijärven ja Äetsän yhdistyttyä Sastamalaksi vuoden 2009 alussa myös entisten Suodenniemen ja Vammalan alueiden väliin jäänyt Mouhijärven alue tuli kuulumaan muodostettuun Sastamalan kaupunkiin.

## Ei yhteistä rajaa
* Porin ja Ahlaisten kuntaliitos 1972: Kunnilla oli yhteinen meriraja mutta ei maarajaa muualla kuin Noormarkun alueen muusta Porista erottamassa Lyttylän eksklaavissa. Noormarkun liittyessä Poriin vuoden 2010 alusta muodostui myös maayhteys.
* Jyväskylän ja Säynätsalon kuntaliitos 1993: Kunnilla ei ollut yhteistä rajaa. Kun Jyväskylä, Jyväskylän maalaiskunta ja Korpilahti yhdistyivät vuoden 2009 alussa, alue eheytyi, sillä Säynätsalolla oli yhteistä rajaa Jyväskylän maalaiskunnan kanssa, mutta vain Päijänteen vesialueen poikki ilman maayhteyttä. Maayhteyden luomiseksi on ehdotettu Kinkomaan alueen liittämistä Jyväskylään.
*Vaasan ja Vähänkyrön kuntaliitos 2013: Kunnilla ei ollut yhteistä rajaa, sillä niiden väliin jää Mustasaaren kunnan alue.

## Lähteet
All Nightmare Long

**All Nightmare Long** on amerikkalaisen metallimusiikkia soittavan yhtyeen, Metallican single albumilta *[[Death Magnetic]]*. Kappaleesta on julkaistu myös musiikkivideo. Yhtye soitti kappaleen riffejä konserteissa jo vuonna 2006. Kappale on myös mukana Guitar Hero: Metallica -pelissä.

## Kokoonpano

* James Hetfield – laulu, rytmikitara
* Kirk Hammett – soolokitara, taustalaulu
* Robert Trujillo – bassokitara, taustalaulu
* Lars Ulrich – rummut, lyömäsoittimet
* Rick Rubin – tuottaja
* Ted Jensen – masteroija
* Greg Fidelman – miksaaja

## Lähteet
Sula

**Sula** on kunta Møren ja Romsdalin läänissä Norjassa. Kunnan maapinta-ala on 57 neliökilometriä ja väkiluku 9&nbsp;720 vuoden 2024 alussa.

Sulan kunta muodostettiin vuonna 1977 erottamalla se Ålesundista. Ennen vuotta 1968 Sula oli Borgundin kunnan eteläinen osa.

Sulan hallinnollinen keskus on Langevåg, joka kuuluu Ålesundin taajamaan.

## Media
Paikallislehti *[[Sulaposten]]* ilmestyy painettuna kerran viikossa.

## Kuvia

Befolkningsutvikling kommune 1531.svg|Väkiluku vuosina 1977–2010. Vuoteen 1968 Sula oli osa Borgundin kuntaa, vuosina 1968–1977 se kuului Ålesundiin.
Langevåg kirke fra RA.jpg|Langevågin kirkko
2006 08 27 Langevåg.JPG|Langevåg


## Tunnettuja henkilöitä
* Kåre Nymark (s. 1974), jazztrumpetisti
* Dag Inge Ulstein (s. 1980), poliitikko

## Lähteet

## Aiheesta muualla

* Kunnan kotisivu
Sunndal

**Sunndal** on kunta Møren ja Romsdalin läänissä Norjassa. Kunnalla on maapinta-alaa 1&nbsp;648 neliökilometriä, ja asukasluku oli 7&nbsp;227 vuoden 2024 alussa.

Kunnan hallinnollinen keskus on Sunndalsøra. Kaksi muuta taajamaa ovat Grøa ja Hoelsand.

## Media
Paikallislehti *[[Aura Avis]]* ilmestyy kahdesti ja *[[Driva]]* kolmesti viikossa.

## Kuvia

Hov kirke 2018.jpg|Hovin kirkko
Øksendal.jpg|Øksendalin maisemaa.
Bygdemuseet Leikvin.jpg|Sunndalin kotiseutumuseo


## Tunnettuja henkilöitä
* Hagbard Berner (1839–1920), toimittaja ja poliitikko
* Ada Hegerberg (s. 1995), jalkapalloilija
* Lars Mæhle (s. 1971), kirjailija
* Lars Sivert Lervik (s. 1971), kenraalimajuri
* Nils Trædal (1879–1948), pappi ja poliitikko

## Lähteet

## Aiheesta muualla

* Kunnan kotisivu
Smøla

**Smøla** on saaristokunta Møren ja Romsdalin läänin pohjoiskolkassa Norjassa. Kunnalla on maapinta-alaa 272 neliökilometriä, ja asukasluku oli 2&nbsp;159 vuoden 2024 alussa.

## Yleistä

Smølan kunta syntyi 1. tammikuuta 1960 Edøyn, Brattværin ja Hopenin yhdistyessä. Yhteinen väkiluku oli tuolloin 4&nbsp;046. Kunnan rajat ovat pysyneet samoina tähän päivään asti.

### Vaakuna
Smølan vaakuna on vuodelta 1989. Siinä on kaksi valkoista lokkia punaisella pohjalla kuvaamassa kunnan merellistä sijaintia.

### Kirkkoja
Smølan kunnan alueella toimii kolme Norjan kirkon seurakuntaa kuntaliitosta edeltäneiden kolmen kunnan mukaisesti. Brattværin kirkko on vuodelta 1917, Edøyn kirkko vuodelta 1885 ja Hopenin kirkko vuodelta 1892.

## Maantiede

Smølan saaristokunta sijaitsee pohjoiseen Kristiansundista Norjan länsirannikon edustalla. Kunta koostuu pääsaaresta Smøla ja yli viidestätuhannesta pienemmästä saaresta. 214 neliökilometrin laajuinen pääsaari on matala, korkein kohta on 63 metriä merenpinnasta. Saaren maasto koostuu lähes yksinomaan soista ja kallioista, vain 5 % pinta-alasta on viljeltyä. Kunnan muut merkittävät saaret ovat Edøya, Kuli ja Veiholmen. Saaristokunnan erottaa Norjan mantereesta Edøyfjorden-vuono.

## Nähtävyyksiä

* Veiholmenin kalastajakylä
* Kulisteinen (Kulin kivi), varhaiskristillisen ajan muistomerkki. Kiven toisella puolella on suuri risti, ja kiveä kiertää riimukirjoitus.
*Edøyn vanha kirkko, entistetty kirkko noin vuodelta 1190.
*Monet majakat, kuten Haugjegla, Skalmen ja Tyrhaug.

## Lähteet

## Aiheesta muualla

* Kunnan kotisivu
Surnadal

**Surnadal** on kunta Møren ja Romsdalin läänissä Norjassa. Kunnalla on maapinta-alaa 1 315 neliökilometriä ja asukkaita vuoden 2024 alussa 5&nbsp;953.

Surnadal perustettiin vuonna 1838, kun kunnallinen itsehallinto Norjassa otettiin käyttöön. Rindal irrotettiin siitä 1858.

Surnadalin hallinnollinen keskus sijaitsee Skeissä, joka on kasvanut yhteen Surnadalsøran kanssa Skei-Surnadalsøran taajamaksi. Kunnan toinen taajama on Glærem.

## Kuvia

Skei (Surnadal).jpg|Kunnan keskustaa.
Mo kirke i Surnadal.jpg|Mon kirkko
Befolkningsutvikling kommune 1566.svg|Asukasluku vuosina 1951–2010. Huomaa kuntaliitosten vaikutus 1960-luvulla.


## Tunnettuja henkilöitä
* Helge Seip (1919–2004), toimittaja ja poliitikko

## Lähteet

## Aiheesta muualla

* Kunnan kotisivu
Lilian Garcia

**Lilián Annette Garcia** (s. 19. elokuuta 1966 Madrid, Espanja) on yhdysvaltalainen laulaja ja showpainiliitto World Wrestling Entertainmentin RAW-brändin kehäkuuluttaja.

## Nuoruus
Garcian vanhemmat ovat Espanjasta ja Puerto Ricosta, ja hän asui lapsena Espanjassa. Yhdysvaltoihin muuton jälkeen Garcia valmistui Etelä-Carolinan yliopistosta.

## Ura
Garcia on osallistunut kauneuskilpailuihin ja juontanut radio-ohjelmaa 1990-luvun alussa. Garcia pääsi WWE:n kehäkuuluttajaksi vuonna 1999. Hän on laulanut usein Yhdysvaltain kansallislaulun ennen WWE:n showpainiottelun, NBA:n koripallo-ottelun tai New York Jetsin baseball-ottelun alkua.

## Musiikkiura
Garcian debyyttisingle "*Shout*" julkaistiin lokakuussa 2002 ja se kipusi Billboard Hot 100 -listalla parhaimmillaan sijalle 69. Hänen ensimmäinen sooloalbumi, espanjankielinen "*¡Quiero Vivir!*" () julkaistiin lokakuussa 2007. Garcian kirjoitti albumin kymmenestä espanjan- ja kahdesta englanninkielisestä kappaleesta 11 yhdessä Jon Secadan kanssa.

## Yksityiselämä
Garcia ja Chris Joseph menivät naimisiin vuonna 2009. Nykyään he asuvat New Yorkissa.

## Lähteet

## Aiheesta muualla

* Garcian virallinen verkkosivusto 
* Lilián Garcian WWE profiili 
* 
*
Sykkylven

**Sykkylven** on kunta Møren ja Romsdalin läänissä Norjassa. Kunnalla on maapinta-alaa 329 neliökilometriä, ja asukkaita oli vuoden 2024 alussa 7&nbsp;617.

Sykkylvenin hallinnollinen keskus on Sykkylvenin taajamassa sijaitseva Aure. Kunnan muita taajamia ovat Ikornnes ja Straumgjerde.

## Kuvia

Sykkylvsbrua Norway01.JPG|Sykkylvenin silta
Sykkylven kirke.jpg|Sykkylvenin kirkko
Sykkylvsfjorden & Trollkyrkjetindane.JPG|Sykkylvsfjordenin maisemia
Befolkningsutvikling kommune 1528.svg|Asukasluku vuosina 1951–2010.


## Tunnettuja henkilöitä
* Edvard Drabløs (1883–1976), näyttelijä ja teatterinjohtaja

## Lähteet

## Aiheesta muualla
* Kunnan kotisivu
If U Seek Amy

”**If U Seek Amy**” on yhdysvaltalaisen poplaulajan Britney Spearsin kolmas single hänen kuudennelta studioalbumiltaan *[[Circus (Britney Spearsin albumi)|Circus]]*. 

## Taustaa
”If U Seek Amy” valittiin julkaistavaksi singleksi laulajan virallisella britney.com -sivustolla järjestetyn äänestyksen perusteella. Kappale sai 26 % kaikista annetuista äänistä. Toiseksi sijoittui kappale ”Kill The Lights”, joka sai 16 % äänistä, ja kolmanneksi ”Out From Under”, joka sai myös 16 % äänistä. ”If U Seek Amy” -singlen kansikuva julkaistiin britney.com-sivustolla 26. helmikuuta 2009.

## Vastaanotto
Kappale herätti paheksuntaa joidenkin vanhempien keskuudessa, koska kappaleen kertosäkeen lause ”if you seek Amy” kuulostaa laulettuna samalta kuin kirjaimet F-U-C-K ja sana "me", joista muodostuu seksuaalisävytteinen ja alatyylinen ilmaisu ”fuck me”. Parents Television Council uhkasi tehdä valituksen kappaletta soittavista radiokanavista Yhdysvaltain telehallintovirastolle. Spearsin levy-yhtiö Jive Records lupasi, että Spears nauhoittaa kappaleesta siistityn version radiota varten.

## Listasijoitukset ja julkaisuhistoria

## Musiikkivideon juoni
Musiikkivideo alkaa uutistoimittajalla, joka lausuu hitaasti kappaleen nimen. Tämän jälkeen kuva siirtyy makuuhuoneeseen, jossa on useita koko yön juhlineita, heräileviä ja poistuvia ihmisiä, ja Britney, jolla on yllään musta korsettiasu. Hän aloittaa laulamisen sängyllä ja siirtyy pian toiseen huoneeseen tanssimaan muiden ihmisten kanssa. 

Tanssikohtausten jälkeen Britney kuvataan runsaan valon keskellä vaihtamassa vaatteita. Seuraavaksi hän laskeutuu ihmisjoukon läpi portaat alas yllään vaaleanpunainen, 1960-luvun tyylinen hameasu. Tämä hillitympi ulkoasu viittaa Amyn hahmoon, joka on selvä vastakohta aiemmalle räväkälle Britneylle. 

Amy ottaa käteensä keittiön pöydältä piirakkalautasen ja astuu ulos talosta, jossa juhlat jatkuvat. Pihalla hänen miehensä ja lapsensa saapuvat Amyn viereen, ja koko perhe esittäytyy piha-aidan takana kuhiseville paparazzeille. Amy esittelee heille perhettään sekä leipomaansa piirakkaa, ja luo näin kuvaa idyllisestä kotirouvan elämästä, vaikka talon sisällä jatkuvat juhlat pysyvät piilossa. Lopuksi Amy lähettää kameroille lentosuukon ja kuva pysähtyy muuttuen mustavalkoiseksi. 

Video päättyy samaan uutistoimittajaan, joka esiintyi alussa. Hän toteaa: "Doesn't make any sense, does it?" ("tässä ei ole mitään järkeä, eihän?"). Kommentti viittaa kappaleen kaksimieliseen nimeen ja kertosäkeeseen, jotka saattavat kuulostaa merkityksettömiltä, ellei niiden piiloviestiä tunne.

## Julkaisu
Single julkaistiin Australiassa digitaalisesti 15. helmikuuta 2009 ja fyysisenä singlenä 14. maaliskuuta. Britanniassa single julkaistiin 4. maaliskuuta ja muualla Euroopassa maaliskuun aikana.

## Lähteet
Tingvoll

**Tingvoll** on kunta Møren ja Romsdalin läänissä Norjassa. Kunnan maapinta-ala on 322 neliökilometriä ja vuoden 2024 alussa asukkaita oli 3&nbsp;041. Hallinnollinen keskus ja ainoa taajama on Tingvollvågen.

## Kuvia

Befolkningsutvikling kommune 1560.svg|Asukasluku vuosina 1951–2010.
Tingvoll kirke (cropped).jpg|Tingvollin kirkko
Rock paintings at Hindhammar.JPG|Hindhammarin kalliomaalaukset


## Tunnettuja henkilöitä
* Unni Boksasp (s. 1972), kansanmuusikko

## Lähteet

## Aiheesta muualla
* Kunnan kotisivu
Vestnes

**Vestnes** on kunta Møren ja Romsdalin läänissä Norjassa. Vuoden 2024 alussa Vestbyn kunnassa oli 7&nbsp;147 asukasta.

Kuntakeskus Vestnesin lisäksi kunnassa sijaitsevat Tomran, Vikebuktin, Fiksdalin ja Tresfjordin taajamat.

## Media
Paikallislehti *[[Vestnesavisa]]* ilmestyy kerran viikossa.

## Kuvia

Vestneskirke-HH.jpg|Vestnesin kirkko
Vestnes01.JPG|Vestnesin maisemaa
Befolkningsutvikling kommune 1535.svg|Kunnan asukasluku vuosina 1951–2010.


## Tunnettuja henkilöitä
* Jakob Kjersem (1925–2009), kestävyysjuoksija

## Lähteet

## Aiheesta muualla
* Kunnan kotisivu
Volda

**Volda** on kunta Møren ja Romsdalin läänissä Norjassa. Kunnan maapinta-ala on 834 neliökilometriä ja asukasluku 11&nbsp;093 vuoden 2024 alussa. Hornindalin kunta liitettiin Voldaan vuonna 2020. Kuntakeskuksena toimivan Voldan lisäksi kunnassa sijaitsevat Grodåsin ja Morkin taajamat.

## Media
Paikallislehti *[[Møre]]* ilmestyy kahdesti viikossa.

## Koulutus
Voldassa sijaitsee Voldan korkeakoulu, jossa on noin 4&nbsp;600 opiskelijaa.

## Kuvia

Volda.jpg|Näkymä Voldan keskustaan.
Voldskyrkja.JPG|Voldan kirkko
Volda komm.svg|Kunnan vaakuna vuoteen 2020.


## Tunnettuja henkilöitä
* Jon Georg Dale (s. 1984), poliitikko
* Ørjan Nyland (s. 1990), jalkapallomaalivahti

## Lähteet

## Aiheesta muualla

* Kunnan kotisivu
Ørskog

**Ørskog** on kunta Møren ja Romsdalin läänissä Norjassa. Kunnalla on pinta-alaa 129 neliökilometriä, ja asukkaita sillä oli 2 093 vuonna 2004.

## Aiheesta muualla
* Kunnan kotisivu
Suzann Pettersen

**Suzann Pettersen** (s. 7. huhtikuuta 1981 Oslo) on norjalainen golfaaja. Hän aloitti ammattilaisuransa vuonna 2000 ja voitti LPGA Championshipin 2007. Hän on kilpaillut myös Solheim Cupissa.

## Aiheesta muualla

* Ladies European Tour: Player Profile - Suzann Pettersen 
* LPGA Tour Biographies
Rockin’ Tug

**Rockin’ Tug** on italialaisen Zamperlan valmistama huvipuistolaite. Se muistuttaa hinauslaivaa. Se on julkaistu vuonna 2002. IAAPA palkitsi laitteen heti vuonna 2002 vuoden uutena perhelaitteena. Siihen mahtuu kerralla 24 asiakasta, kun jokaiselle kuudelle riville mahtuu neljä. Tunnissa se pystyy kuljettamaan 600 matkustajaa. Laitteesta on saatavana sekä huvipuistoihin sopiva ja liikuteltava malli. Paino sen päällä voi olla maksimissaan 6&nbsp;000&nbsp;kg. Laitteessa laiva kulkee raiteilla. Vauhti annetaan pyörillä. Laiva kulkee puolelta toiselle U:n muotoista rataa pitkin ja pyörähtää 360 astetta ympäri kiskon kummassakin päässä. Suomessa laitteita on yhteensä kolme. Tivoli Sariola hankki laitteen vuodeksi 2003. Särkänniemi ja Wasalandia hankkivat sen vuodeksi 2004. Wasalandia käyttää laitteesta nimeä Heiluva Hinaaja. Särkänniemessä laite kulkee nimellä Pikku Hinaaja ja on sijoitettu lasten laitteiden kanssa Ipanaarioon. Vuonna 2007 Zamperla valmisti suositusta laitteestaan rullalaudan näköisen version. Laitteen perusteella on rakennettu myös useita muita samankaltaisia laitteita. Valmistajan suosittelema pituusrajoitus laitteeseen on 105 senttimetriä ja yhteispainoraja 6&nbsp;000&nbsp;kg.

## Lähteet
Reach (Eyes Set to Killin albumi)

**Reach** on Eyes Set to Kill -yhtyeen ensimmäinen studioalbumi. Levy julkaistiin kauppoissa 19. helmikuuta 2008 Yhdysvalloissa. Se oli myös samana vuonna parhaimmillaan *[[Billboard]]* Top Heatseekers listalla sijalla 29.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Alexia Rodriguez – laulu, kitara
* Brandon Anderson – laulu, kosketin
* Greg Kerwin – kitara
* Anissa Rodriguez – basso
* Caleb Clifton – rummut

## Lähteet
* estkrock.com
Ulstein

**Ulstein** on kunta Møren ja Romsdalin läänissä Norjassa. Kunnalla on maapinta-alaa 95 neliökilometriä ja vuoden 2024 alussa asukkaita oli 8&nbsp;861. Ulstein koostuu pääosin Hareidlandet-saaren länsiosasta, lisäksi siihen kuuluu pienempiä saaria, kuten Dimnøya ja Eika.

## Väestö
Ulsteinin hallinnollinen keskus on Ulsteinvik. Kunnan muut taajamat ovat Sundgota ja Dimna. Lisäksi pieni osa Herøyn kunnassa sijaitsevasta Dragsundin taajamasta ulottuu Ulsteinin puolelle.

## Talous
Kalastus on perinteisesti ollut tärkeä elinkeino Ulsteinissa, mutta se on menettänyt merkitystään, ja nykyisin vain yksi sadasta työpaikasta on alkutuotannossa. Teollisuuden asema sen sijaan on vahva. Ulstein Group muun muassa laivoja ja öljynporauslauttoja.

## Media
Paikallislehti *[[Vikebladet Vestposten]]* ilmestyy kolmesti viikossa.

## Kuvia

Ulstein kyrkje crop.jpg|Ulsteinin kirkko
Ulstein rådhus.jpg|Kunnantalo
Ulstein Verft from air.jpg|Ulsteinin telakka
Befolkningsutvikling kommune 1516.svg|Kunnan väkiluku vuosina 1951–2010.


## Tunnettuja henkilöitä
* Karsten Warholm (s. 1996), juoksija ja olympiavoittaja

## Lähteet

## Aiheesta muualla

* Kunnan kotisivu
Vanylven

**Vanylven** on kunta Møren ja Romsdalin läänissä Norjassa. Kunnan maapinta-ala on 365 neliökilometriä ja asukasluku 3&nbsp;026 vuoden 2024 alussa.

Vanylvenin hallinnollinen keskus ja samalla ainoa taajama on Fiskå. Taloudellisesti tärkeä yritys on oliviinia tuottava Sibelco Nordicin kaivos.

## Media
Paikallislehti *[[Synste Møre]]* ilmestyy torstaisin.

## Kuvia

Vanylven kyrkje.jpg|Vanylvenin kirkko
Rovde kirke.jpg|Rovden kirkko
Sankt Jetmund kirke 2014 2.jpg|Pyhän Edmundin kirkko


## Tunnettuja henkilöitä
* Anders Frihagen (1892–1979), poliitikko
* Maria Parr (s. 1981), lastenkirjailija
* Jacob Vidnes (1875–1940), toimittaja ja poliitikko

## Lähteet

## Aiheesta muualla
* Kunnan kotisivu
FlatOut: Ultimate Carnage

**FlatOut: Ultimate Carnage** on FlatOut-pelisarjan kolmas osa. Sen kehitti suomalainen Bugbear Entertainment ja julkaisi brittiläinen Empire Interactive. Peli on käytännössä paranneltu *[[FlatOut 2]]* tuoden siihen uusia pelimoodeja sekä HD-grafiikan. Peli on julkaistu Xbox 360:lle ja Microsoft Windowsille. 

Peli on julkaistu myös Steam-palvelussa digitaalisena latauksena.

Pelistä on julkaistu myös PlayStation Portable käsikonsolille Six by Nine -yrityksen käännös nimellä **FlatOut: Head On**. 

## Pelaaminen
Kisaaminen tapahtuu samoin kuin FlatOut 2:ssa, paitsi että kilpailijoita on radalla nyt kaksitoista kahdeksan sijaan. Kisoja yritetään edelleen voittaa kaikin mahdollisin tavoin likaisia taktiikoita hyväksi käyttäen. Kisoista ansaitaan rahaa useilla eri tavoin ja sillä voi ostaa ja tuunata autoja. Kisoja ajetaan edelleen FlatOut 2:sta tutuissa kategorioissa "derby", "race" ja "street".  
 
Peliin on tullut pari uutta pelimoodia, mm. Beat the Bomb ja Carnage Mode. Maastotyypit ja kisaradat ovat samat kuin FlatOut 2:ssa ja ratojen grafiikat ovat saaneet uuden ilmeen aikaisempaan osaan nähden. 

Autot ovat entistä yksityiskohtaisempia aikaisempiin osiin vertaillen. Peli käyttää viimeisimmän luokan valaistusta, varjostusta ja hajoavia osia on jopa 8000 rataa kohden, mikä on enemmän kuin missään muussa Xbox 360 -pelissä siihen asti.

Pelissä on moninpelimuoto käyttäen Games for Windows - Live-järjestelmää, jonka toimiminen edellyttää rekisteröitymistä palveluun. Toisin kuin aikaisemmissa osissa LAN-toiminto ei ole käytettävissä.

## Lähteet

## Aiheesta muualla
* 
* Pelin viralliset kotisivut
* Pelin viralliset Japanin kotisivut
Veritulppa

**Veritulppa** tarkoittaa verisuonen, joko laskimon tai valtimon, tukkivaa verihyytymää tai muuta verenvirtauksen estettä. Paikallisesti kehittynyttä verihyytymää nimitetään **trombiksi**. **Emboliassa** taas on kyse siitä, että verenkierron mukana on ahtaaseen paikkaan kulkeutunut kiinteä, nestemäinen tai kaasumainen tulppa.
__NOTOC__
## Laskimotukos

Syvän laskimotukoksen syitä ovat laskimon seinämän vaurio, verenvirtauksen hidastuminen ja lisääntynyt tukosalttius. Yleisin syvän laskimotukoksen paikka on sääri. Laskimoveritulppa voi irrota ja kulkeutua keuhkoihin, missä se aiheuttaa usein keuhkoveritulpan.

## Keuhkoveritulppa

Keuhkoveritulppa eli keuhkoembolia tarkoittaa veren mukana tulleen verihyytymän aiheuttamaa keuhkovaltimon tai sen haaran tukkeutumista. Hyytymä on lähtöisin laskimosta tai joskus harvoin sydämestä.

## Sydänveritulppa

Sydänveritulpassa verihyytymä kulkeutuu sepelvaltimoon tukkien suonen, jolloin kyseisen suonen suonittaman sydänlihasalueen verenkierto estyy.

## Lähteet

## Aiheesta muualla

* Laskimotukos, Terveyskirjasto.fi
Painin Euroopan-mestaruuskilpailut 2006

**[[Painin Euroopan-mestaruuskilpailut]] 2006** järjestettiin Moskovassa 25.–30. huhtikuuta 2006. Kilpailujen ohjelmassa olivat kreikkalais-roomalainen paini, vapaapaini ja naispaini.

## Mitalistit
### Kreikkalais-roomalainen paini

### Vapaapaini

### Naisten paini

## Lähteet
*FILA:n tietokanta
Jess Walton

**Jess Walton** (s. 18. helmikuuta 1949 Grand Rapids, Michigan) on yhdysvaltalainen näyttelijä. Hänet tunnetaan Jill Foster Abbottin osasta televisiosarjassa *[[Tunteita ja tuoksuja]]*, jossa hän on esiintynyt 1980-luvun loppupuolelta saakka. Kyseinen rooli on tuonut näyttelijälle kaksi Emmy-palkintoa vuosina 1991 ja 1997.

## Lähteet

## Aiheesta muualla
*
BCC

**BCC** voi tarkoittaa seuraavia:
* BCC, Brunstad Conference Center, Norjan Stokkessa sijaitseva Kristillisen Seurakunnan kokoontumispaikka
* BCC, *body-centered cubic*, tilakeskeinen kuutiollinen kiderakenne
Joshua Morrow

**Joshua Morrow** (s. 8. helmikuuta 1974 Juneau, Alaska) on yhdysvaltalainen näyttelijä. Hänet tunnetaan Nicholas Newmanin roolista televisiosarjassa *[[Tunteita ja tuoksuja]]*, jossa hän on esiintynyt vuodesta 1994. Hän oli vuosina 1996–2000 viidesti ehdolla Emmy-palkinnon saajaksi. Hän voitti kaksi Soap Opera Digest -palkintoa vuosina 1996 ja 2001.

Morrow on ollut vuodesta 2001 naimisissa Tobe Keeneyn kanssa. Parilla on kolme lasta.

## Aiheesta muualla
*
Polarkreis 18

**Polarkreis 18** on saksalainen rockyhtye, joka nousi kuuluisuuteen kappaleellaan "Allein, allein". Saksassa Polarkreis 18 on yksi maan tunnetuimmista yhtyeistä.

Ryhmä on lähtöjään Dresdenistä.

## Jäsenet
* Felix Räuber – laulu, kitara, piano
* Philipp Makolies – kitara, piano
* Christian Grochau – rummut
* Uwe Pasora – basso
* Ludwig Bauer – piano, kitara, trumpetti

## Diskografia
### Albumit
* Polarkreis 18 (2007)
* The Colour of Snow (2008)
* Frei (2010)

### Singlet
* Allein, Allein (2008)
* The Colour of Snow (2009)
* Happy Go Lucky (2009)
* Unendliche Sinfonie (2010)
* Allein (2012)

## Aiheesta muualla

* Offizielle Website
Raymond Williams

**Raymond Henry Williams** (31. elokuuta 1921 Llanfihangel Crucorney, Wales &ndash; 26. tammikuuta 1988 Saffron Walden, Englanti) oli walesilainen tutkija, kirjailija ja kriitikko. Hän oli niin sanotun uuden vasemmiston vaikutusvaltainen edustaja ja kulttuurikeskustelija. Hänen politiikkaa, kulttuuria, joukkoviestintää ja kirjallisuutta koskevat tekstinsä ovat vaikuttaneet merkittävästi moderniin marxilaiseen taide- ja kulttuurikäsitykseen etenkin englanninkielisessä maailmassa.

## Lapsuus ja nuoruus
Raymond oli walesilaisen työläisperheen poika, hänen isänsä oli ratatyöläinen. Hän opiskeli kirjallisuutta Cambridgen yliopistossa. Vuonna 1939 hän voitti stipendin ja meni paikalliseen oppikouluun Trinity College Cambridgessa. Ennen koulua hänellä oli ristiriitaisia tunteita, että hän *stipendiaattina menee kouluun ja yrittää saada eliitin hyväksyntää* eliitiltä, jota hän kuitenkin syrjästä halveksi.

## Opiskelu
Williamsin opiskelu keskeytyi sotaan, ja vuosina 1941–1945 hän oli mukana joissakin verisimmissä taisteluista Euroopan Normandiassa ja Saksassa liittoutuneiden joukoissa. Kun sota oli ohi, hän palasi Cambridgeen jatkamaan opiskeluja.

## Akateeminen ura
Neljä vuosikymmentä kestäneen akateemisen uransa aikana Raymond Williams kirjoitti peräti 650 julkaisua brittiläisen kirjallisuuden ja draaman historiasta, poliittisesta kulttuurista ja mediatutkimuksen kehittämisestä. Williams oli tuottelias kirjailija: hän muun muassa kirjoitti 25 kirjaa, romaaneja ja näytelmiä. Hän kirjoitti myös George Orwellin elämäkerran. Esseissään, poliittisissa kirjoissaan ja romaaneissaan Williams kirjoittaa Walesin katoavista ja muuttuvista yhteisöistä.

## Kirjallisuutta
* 
* 

## Lähteet
### Viitteet

## Aiheesta muualla
*The Raymond Williams Society.
*Maurice Cowling, Leavis and Raymond Williams.
*Selections from ''Keywords''.
*What Can We Still Learn about Television from Raymond Williams?
*Living in a Material World Raymond Williams's Long Revolution
Krister Teräsvuori

**Krister Allan Teräsvuori,** lempinimi *Krisu* tai *Crisu*); (s. 1942, kadonnut 1984) oli suomalainen liikemies ja rikollinen. 

Hän teki omaisuusrikoksia ja harjoitti pimeää viinanmyyntiä ensin Suomessa Helsingin Punavuoressa ja myöhemmin Ruotsissa. Siellä hän siirtyi huumekauppaan ja alkoi käyttää itsekin huumeita. Hän saattoi joutua henkirikoksen uhriksi. Elokuvassa *[[Rööperi (elokuva)|Rööperi]]* Teräsvuorta esittää Peter Franzén.

## Toimintaa Ruotsissa
Teräsvuori toimi Ruotsissa amfetamiinin myyjänä Pekka Jylhälahden organisoimassa huumekaupassa keväästä 1968 lähtien. Kauppaan liittyen hänellä oli reviirikiistoja myöhemmin Olof Palmen murhasta epäillyn Christer Petterssonin kanssa. Ruotsiin Teräsvuori oli siirtynyt muiden rööperiläisten alkoholin salakauppiaiden vanavedessä.

Yhdessä Tom Sjöbergin kanssa Teräsvuorella oli Helsingissä yhteiskäytössä auto, joka päätyi kolmannen henkilön tekemän kassakaappivarkauden keikka-autoksi. Epäilysten kohdistuessa heihin Sjöberg siirtyi Ruotsiin vuoden 1967 alussa, kun taas Teräsvuori joutui syytetyksi ja sai vuoden tuomion, josta kärsi puolet. Myös Teräsvuori muutti Ruotsiin kesällä 1967. Jo aiemmin he olivat selvittäneet mahdollisuuksia laittomaan alkoholimyyntiin Ruotsissa.

## Vangitseminen ja alamäki Suomessa
Helsingissä amfetamiinikauppaa tehtiin rikollisten suosimassa Kukkopilli-nimisessä ravintolassa Lönnrotinkadulla. Siellä poliisit löysivät Teräsvuoren hallusta Kosti Kustaa Kartiokarin järjestämiä itsetäytettyjä ampulleja eli koukkunokkia. Hän sekä käytti itse, että käytön rahoittaakseen välitti amfetamiinia.

Teräsvuori säilytti varastoaan omalla nimellään vuokratussa Helsingin Suomalaisen Säästöpankin Fredrikinkadun konttorin tallelokerossa n:o 128. Pitkään häntä seurattuaan poliisi pidätti hänet lokerolla käynnin yhteydessä, ja hänet tuomittiin kahdeksi vuodeksi vankeuteen. Lokerossa oli pidätyshetkellä 1&nbsp;300 grammaa eli 13 "hektoa" amfetamiinia.

Teräsvuori sai selville hänet paljastaneen henkilön ja tavattuaan tämän myöhemmin ravintola Kukkopillissä kertoman mukaan syötti tälle kukat maljakosta, koska "vasikat syö ruohoa". Vasikka on ilmiantajan slanginimitys. Teräsvuorta pidettiin jopa eräiden poliisien silmin "pätevänä" ja merkittävänä tukkutason välittäjänä Kartiokarin organisaatiossa. Ajan kuluessa uhkapelin harrastaminen ja lisääntynyt huumeidenkäyttö tekivät vähitellen lopun hänen asemastaan.

Vuonna 1983 hänen tyttärensä kuoli ja hänet itsensä pahoinpideltiin Helsingin Lassilassa. Pahoinpitelyn seurauksena hän ilmeisesti osittain menetti muistinsa ja alkoi pelätä eräitä entisiä kumppaneitaan.

## Katoaminen
Tom Sjöbergin mukaan Teräsvuori katosi kesällä 1984 kuukausi samaan ystäväpiiriin kuuluneen Paavo Nurmen kuoleman jälkeen. Hänet nähtiin tiettävästi viimeksi Urho Kukkamaan seurassa Porvoonpuistossa, Helsingissä. Kukkamaa soitti Sjöbergille yöllä kertoen Teräsvuoren lähteneen äkkiä Ruotsiin. Myöhemmin Kukkamaa varoitti Sjöbergiä kertomasta tästä soitostaan poliisille. Kukkamaan ohella Teräsvuoren katoamiseen on liitetty epäiltynä ns. Villingin piirityksestä tunnettu *Ervo "Snobi" Jokinen*.

## Lähteet
* 
* 
* 
* }
* 

### Viitteet
Wilhelm Adam

**Wilhelm Adam** (15. syyskuuta 1877 Ansbach, Saksan keisarikunta – 8. huhtikuuta 1949 Garmisch-Partenkirchen, Saksa) oli saksalainen kenraali Weimarin tasavallan armeijassa ja natsi-Saksan Wehrmachtissa. Adam ylennettiin kenraalieverstiksi uudenvuodenpäivänä 1939, mutta hän ei toiminut komentajana toisessa maailmansodassa.  

Adam astui palvelukseen Baijerin armeijaan vuonna 1897. Hän palveli lyhyen aikaa pioneerijoukoissa rintamalla aivan ensimmäisen maailmansodan alussa ja lopussa, mutta leijonanosan neljästä sotavuodesta hän toimi esikuntaupseerina kenraali Ludwig von Falkenhausenin esikunnassa.

Sodan jälkeen hän eteni urallaan tasaista tahtia Weimarin tasavallan armeijassa, joka oli supistettu tiukasti valvotuksi mini-armeijaksi Versailles’n rauhansopimuksen ehdoissa. Adamia arvostettiin Reichswehrissä yhtenä sen pätevimmistä komentajista ja hänet ylennettiin kenraalimajuriksi lokakuussa 1930.

Saksan kansallissosialistisen työväenpuolueen valtaannousun aikoihin vuonna 1933 hän toimi sotaministeriön joukkojen toimiston päällikkönä. *Truppenamt*-nimellä tunnettu toimisto oli verho-organisaatio, jonka taakse kätkeytyi Reichswehrin yleisesikunta. Lokakuussa 1933 hänestä tuli 7. jalkaväkidivisioonan ja samalla VII sotilaspiirin komentaja. Vuonna 1935 hän siirtyi vasta perustetun natsi-Saksan asevoimien Wehrmachtin sotakorkeakoulun johtajaksi.

Adam kuului Saksan kenraalikunnan vanhaan kaartiin, joka suhtautui Adolf Hitlerin varustautumissuunnitelmiin viileämmin kuin nuoremmat upseerit. Hän oli myös ystävystynyt ja tehnyt työtä yhdessä Hitlerin poliittisen vastustajan kenraali Kurt von Schleicherin kanssa, jonka Hitler teloitutti pitkien puukkojen yönä kesällä 1934.

Natsijohdon juonitteleman Blomberg–Fritsch-kriisin avulla Hitler onnistui pääsemään eroon vaikutusvaltaisimmista kenraaleista ja kaappaamaan itselleen suuremman vallan sotilasasioissa. Adam selvisi kriisistä, mutta menetti tehtävänsä Saksan läntisen osaan sijoitettujen joukkojen komentajana. Hän jäi eläkkeelle vuoden 1938 viimeisenä päivänä. Elokuussa 1939, muutamaa päivää ennen sodan alkamista kenraalieverstiksi ylennetty Adam otettiin nimellisesti palvelukseen maavoimien komentajan käytettäväksi, mutta hän ei saanut uusia tehtäviä. Hän erosi ja jäi lopullisesti eläkkeelle toukokuussa 1943.

## Lähteet
* 

### Viitteet
Jurttivaara

**Jurttivaara** on hiihtokeskus ja näköalapaikka Nurmeksen Höljäkässä. Se oli suosittu laskettelupaikka 1970- ja 1980-luvuilla, jonka jälkeen toiminta on laantunut. Jurttivaara oli Lieksan ja Nurmeksen asukkaiden suosiossa, mutta sinne järjestettiin pakettimatkoja myös Helsingistä. 

Hiihtohissi Jurttivaaralla aloitti 1967. Ylä-Karjalan Matkailu Oy meni konkurssiin 1973. Sen jälkeen toimintaa jatkoi Jurttivaara Oy. Vuonna 1985 tulipalo tuhosi laskettelukeskuksen. Keskus rakennettiin uudestaan, mutta suosio ei kuitenkaan kehittynyt toivotulla tavalla. Laskettelukeskus lopetti toimintansa 1999. Varusteet myytiin pääosin Venäjälle vuonna 2000.

## Lähteet
* Marjatta Törhönen: Vauhtia ja kiemuroita Jurttivaaran rinteillä. Ylä-Karjala. 14.2.2009, s. 6

### Viitteet
Ferrari F60

**Ferrari F60** on Formula 1 -talli Scuderia Ferrarin kaudella 2009 käyttämä kilpa-auto. Auto esiteltiin 12. tammikuuta 2009 ja se on järjestyksessä 55. Ferrarin F1-automalli. Auton nimi F60 viittaa Ferrarin 60. kauteen Formula 1 -sarjassa.

Kauden 2008 ajokista Ferrari F2008:sta poiketen F60:ssä käytettiin sääntömuutoksista johtuen niin kutsuttuja sileäpintaisia sliksi-renkaita, kapeampaa takasiipeä ja leveämpää etusiipeä.

F60-autoa kaudella 2009 ajoivat Ferrarin kuljettajat Felipe Massa ja Kimi Räikkönen. Massan loukkaannuttua Unkarin GP:n aika-ajossa tilalle laitettiin italialainen Luca Badoer. Badoerin vaisujen saavutusten takia hänen tilalleen passitettiin loppukaudeksi aiemmin kaudella Force Indiaa ajanut Giancarlo Fisichella.

## Formula 1 -tulokset

## Lähteet

## Aiheesta muualla
Kari Kuula

**Kari Kuula** (s. 1963 Turku) on suomalainen tietokirjailija, Kauniaisten seurakunnan seurakuntapastori, teologian tohtori ja Helsingin yliopiston dosentti. Kuula valmistui teologian tohtoriksi vuonna 1999 ja hänet nimitettiin Helsingin yliopiston dosentiksi vuonna 2003.

Kuulan perheeseen kuuluvat pastorivaimo Pirjo Kuula sekä kaksi aikuista lasta.

## Ura
Kuula toimi Kuopiossa Puijon seurakunnan kappalaisena vuosina 1998-2017. Vuoden 2018 alusta saakka hän on toiminut Kauniaisten seurakunnan seurakuntapastorina.

### Kirjoittajana
Kuula on kirjoittanut useita teologiaa ja kristinuskoa käsitteleviä tietokirjoja. Hän sai vuonna 2007 Lauri Jäntin säätiön kunniamaininnan kirjastaan *[[Helvetin historia]]*. Kuula oli yksi vuoden 2013 Tietokirjailijapalkinnon saajista.

Kuula on myös pitkäaikainen mielipidekirjoittaja. Hän kirjoitti 20 vuoden ajan kolumneja Savon Sanomiin ja on toiminut Kirkko ja kaupunki -lehden verkkokolumnistina vuodesta 2018 alkaen. Tammikuussa 2021 Kirkko ja kaupungin julkaisema, eläinten tehotuotantoa kritisoinut kolumni sai aikaan kohun: kirjoituksen  saaman palautteen seurauksena *Kirkko ja kaupunki* -lehden päätoimittaja Jaakko Heinimäki poisti kolumnin. MTK:n puheenjohtaja Juha Marttila kanteli kirjoituksesta tuomiokapituliin. Julkisen sanan neuvosto antoi *Kirkko ja kaupunki* -lehdelle 8. huhtikuuta 2021 langettavan päätöksen Kuulan kolumnin poistamisen vuoksi. JSN katsoi, että kolumnin poistaminen julkaisusta hankaloitti lukijoiden mahdollisuuksia saada tietoa runsaasti yhteiskunnallista keskustelua herättäneestä aiheesta.

## Tuotanto
*  
* 
* 
* 
*  
* 
* 
* }
* 
* 
* 
* 

## Lähteet

## Aiheesta muualla
* Helvetin historia pohjalta pohjalle - Kuulan luentosarja helvettiopin vaiheista
Portland Hoffa

**Portland Hoffa** (25. tammikuuta 1905 &ndash; 25. joulukuuta 1990) oli yhdysvaltalainen näyttelijä, joka muistetaan parhaiten aviomiehensä Fred Allenin koomikkoparina radiossa.

Hoffa esiintyi 1920-luvulla Broadwaylla. Tulevan aviomiehensä Fred Allenin hän tapasi molempien esiintyessä revyyssä *Passing Show* vuonna 1922. Hoffa toimi myös Allenin avustajana tämän vaudeville-esityksissä. Yhteistyö jatkui Allenin siirtyessä radioon 1932.

Fred Allenin kuoltua 1956 Hoffa meni naimisiin Joseph W. Rinesin kanssa. Tästä avioliitosta Hoffa jäi leskeksi 1980-luvun puolessavälissä.

Porland Hoffalla on tähti Hollywood Walk of Famella osoitteessa 1640 Vine Street.

## Lähteet

## Aiheesta muualla

*
Thunder

**Thunder** on vuonna 1989 perustettu englantilainen rockyhtye. Se on julkaissut yhteensä yhdeksän studioalbumia.

## Historia
Thunderin perustivat vuonna 1989 laulaja Danny Bowes ja kitaristi Luke Morley heidän entisen yhtyeensä, Terraplanen, hajoamisen jälkeen. Bowesin ja Morleyn lisäksi yhtyeeseen liittyivät Terraplanenkin rumpalina toiminut Gary "Harry" James, basisti Mark "Snake" Luckhurst ja rytmikitaristi Ben Matthews. Thunderin ensimmäiset singlet menestyivät hyvin, ja yhtye pääsi lämmittelemään Aerosmithia ja esiintymään vuoden 1990 Monsters of Rock -festivaaleille. 

Yhtyeen esikoisalbumi *[[Backstreet Symphony]]* myi kultaa ja sijoittui brittien albumilistalla sijalle 21. Seuraavat albumit *[[Laughing on Judgement Day]]* ja *[[Behind Closed Doors]]* olivat listasijoitusten osalta vielä menestyksekkäämpiä. Ne sijoittuivat toiseksi ja viidenneksi.  Suomen Kuvalehden Kari Salminen luonnehti kakkosalbumia virheettömyydessään jo hieman hengettömäksi: ”Vanhaan kaavaan sovitetut kappaleet erottaa esikuvista vain modernia teknologiaa ja insinööritaitoa ylistävän, melkein täydellisen tuotannon ansiosta”.

Thunder julkaisi vielä albumit *[[The Thrill of It All]]* ja *[[Giving the Game Away]]*, kunnes vuonna 2000 ilmoitti lopettavansa toimintansa. Vuonna 2002 yhtye kuitenkin palasi konserttilavoille ja julkaisi seuraavana vuonna uuden albumin *[[Shooting at the Sun]]*. Tämän jälkeen Thunder on julkaissut vielä kolme albumia: *[[The Magnificent Seventh]]*, *[[Robert Johnson's Tombstone]]* ja *[[Bang!]]*, joista viimeisin on vuodelta 2008. Studioalbumien lisäksi Thunder on julkaissut useita livetallenteita.

Yhtye julkaisi 28. tammikuuta 2009 kotisivuillaan tiedotteen, jonka mukaan se tulee lopettamaan toimintansa heinäkuisen Englannin kiertueen jälkeen. Viimeinen kiertue on nimetty bändin uran loppumista mukaillen 20 Years & Out:ksi.

## Julkaisut
### Studioalbumit
*
*
*
*
*
*
*
*
*
*
*
*
*
*

### Livealbumit
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

### EP:t
*
*
*
*
*
*
*
*
*

### Kokoelmat
*
*
*
*
*
*
*
*
*
*

## Lähteet

## Aiheesta muualla
*Yhtyeen virallinen sivusto 
*
Latinalainen rahaliitto

**Latinalainen rahaliitto** eli **latinalainen rahaunioni** tai **latinalainen valuuttaunioni** oli vuonna 1865 Ranskan, Belgian, Italian ja Sveitsin perustama rahaliitto. Vuonna 1866 Kirkkovaltio ja vuonna 1867 Kreikka ja Bulgaria liittyivät sopimukseen. Useat muut maat ryhtyivät lisäksi yksipuolisesti noudattamaan rahaliiton kolikoita koskevia teknisiä määräyksiä liittymättä kuitenkaan itse sopimuksen osapuoliksi.

Yhteisen rahajärjestelmän pohjaksi otettiin Ranskan frangi. Raha sidottiin kaksimetallikantaan, mikä tarkoitti sitä, että rahajärjestelmän pohjana olevien kullan ja hopean arvojen suhde oli määritelty kiinteäksi (1:15,5) ja molemmista metalleista valmistetut kolikot olivat laillisia maksuvälineitä. Yksi frangi vastasi joko 4,5 grammaa puhdasta hopeaa tai 0,29025 grammaa puhdasta kultaa. Rahaliitossa sovellettiin desimaalijärjestelmää, eli yksi frangi jakautui 100 centimeen. Muilla rahaliitossa olleilla mailla oli omat rahansa, mutta ne, Belgian frangi, Sveitsin frangi ja Italian liira, olivat tuolloin lakisääteisesti arvoltaan yhtä suuria kuin Ranskan frangi.

Rahaliiton suurimpana ongelmana oli rahan epävakaus, joka aiheutui kullan ja hopean todellisten markkina-arvojen muutoksista suhteessa toisiinsa. Kreikka vähensi omatoimisesti kullan määrää kolikoissaan ja se erotettiin rahaunionista vuonna 1908. Ensimmäisen maailmansodan syttyminen 1914 lopetti käytännössä rahaliiton toiminnan, mutta virallisesti liitto purkautui vasta vuoden 1927 alussa.

## Lähteet
Oscar Bonavena

**Oscar Natalio ”Ringo” Bonavena** (25. syyskuuta 1942 Buenos Aires, Argentiina – 22. toukokuuta 1976 Renon lähellä, Nevada, Yhdysvallat) oli ammattinyrkkeilijä. Bonavenasta käytettiin lempinimeä "Ringo", koska hänen kampauksensa oli samantapainen kuin Ringo Starrilla.

## Ammattilaisura
Oscar Bonavena matkusteli edestakaisin Yhdysvaltojen ja synnyinmaansa Argentiinan välillä nyrkkeillen kummassakin ja nauttien menestyksestään.

Bonavena aloitti uransa New Yorkin osavaltiossa toisen maailmansodan sotasankarin, hammaslääkäri Marvin Goldbergin johdolla. "Argentiinan vahva poika" eteni nopeasti urallaan nopeilla tyrmäyksillä, mutta joutui liian aikaisin otteluun kovaa Zora Folleya vastaan ja hävisi pistein. Tämän jälkeen hänen uransa jatkui tyrmäysvoitoin Argentiinassa. Levoton Bonavena joutui kuitenkin kehän ulkopuolella vähän väliä vaikeuksiin: harjoitettuaan "itsepuolustusta", toimittajien nostettua häntä vastaan kanteita hänen rikottuaan heidän kameransa ja muihin "värikkäisiin" tilanteisiin.

Bonavena sai julkisuutta voitettuaan Kanadan mestarin George Chuvalon, ja oteltuaan sen jälkeen kahdesti moukari-iskuista, aggressiivisesti hyökkäävää Joe Frazieria vastaan. Ensimmäisessä kohtaamisessa Bonavena iski tulevan mestarin toisessa erässä kahdesti kanveesiin ennen kuin Frazier ryhdistäytyi ja voitti. WBA:n riistettyä Muhammad Alilta mestaruutensa aseista kieltäytymisen takia Bonavena osallistui kurinpitoelimen vuonna 1967 järjestämään turnaukseen, jonka voittajasta tuli uusi mestari. Bonavena voitti Euroopan mestarin Karl Mildenbergerin pistein Frankfurtissa, Länsi-Saksassa. Sen jälkeen turnauksen tuleva voittaja Jimmy Ellis iski hänet kahdesti kanveesiin Louisvillessä, Kentuckyssa järjestetyssä välierässä ja saavutti ylivoimaisen pistevoiton.

Vuonna 1968 Bonavena haastoi Frazierin uusintaotteluun raskaansarjan mestaruudesta Frazierin kotikaupungissa Philadelphiassa. Bonavena hävisi uuvuttavan viidentoista erän ottelun pistein. Kaksi vuotta myöhemmin hän kohtasi Madison Square Gardenissa entisen mestarin Alin, joka oli palannut kehään kärsittyään kolmivuotisen kilpailukieltonsa. Bonavena onnistui väistelemään useimmat Alin iskut ennen kuin Ali iski viimeisessä, viidennessätoista erässä hänet kolmesti lattiaan.

Hävittyään Alille Bonavena otteli ajoittain seuraavat viisi vuotta. Tappiot Floyd Pattersonille 1972 ja Ron Lylelle 1974 lopettivat nopeasti hänen kilpauransa. Helmikuussa 1976 Bonavena otteli viimeisen kerran urallaan Billy Joineria vastaan Renossa, Nevadassa. Hänen uransa saldo oli 58 voittoa, 9 tappiota ja 1 ratkaisematon.

## Kuolema
Yöelämästä pitävä Bonavena jäi Renon kaupunkiin. Muutamaa kuukautta myöhemmin kuuluisan Mustang Ranch -nimisen bordellin vartija Willard R. Brymer ampui häntä tehokkaalla metsästyskiväärillä kerran rintaan. Bonavena kuoli ilmeisesti heti. Brymer tuomittiin 15 kuukaudeksi vankilaan pikaistuksissa tehdystä taposta.

Oscar Bonavena on haudattu synnyinkaupunkiinsa La Chacaritan hautausmaalle.

## Aiheesta muualla
*Bonavenan ammattilaisura – Boxrec
*Bonevenan kuolinuutinen
Länsi-Pohjan musiikkiopisto

**Meri-Lapin  musiikkiopisto**, alkujaan *Kemin kaupungin musiikkiopisto*, on perustettu 1967. Sen perustaja ja ensimmäinen johtaja oli säveltäjä Erkki Aaltonen. Sen toiminta-alueeseen kuuluvat Kemi, Keminmaa, Simo, Tervola ja Tornio. Musiikkiopiston päätoimipiste  sijaitsee Kemin kaupungissa.

Opetusta annetaan Kemissä kulttuurikeskuksessa. Torniossa musiikkiopisto toimii Hannulan koulun tiloissa Putaalla.

## Lähteet
Gracie Allen

**Gracie Allen** (26. heinäkuuta 1895 San  Francisco, Kalifornia &ndash; 27. elokuuta 1964 Los Angeles) oli yhdysvaltalainen komedienne, joka yhdessä aviomiehensä George Burnsin kanssa muodosti koomikkoparin Burns ja Allen.

Allen liittyi vaudeville-seurueeseen 1909. Hän esiintyi yksin vuoteen 1922 asti, jolloin hänen parikseen tuli George Burns, jonka kanssa Allen avioitui 1926. Myöhemmin pariskunta esiintyi sekä radiossa, televisiossa ja useissa elokuvissa, kunnes Allen vetäytyi alalta 1958.

Gracie Allenilla on tähti Hollywood Walk of Famella.

## Lähteet

## Aiheesta muualla
*
Gaggenau

**Gaggenau** on Rastattin piirikuntaan kuuluva kaupunki Baden-Württembergin osavaltiossa Saksassa. Se sijaitsee kahdeksan kilometriä koilliseen Baden-Badenin kylpyläkaupungista. Kaupunki on tunnettu autoteollisuuskaupunkina, ja siellä on muun muassa Daimlerin omistama autotehdas. Kesäkuun 2022 lopussa kaupungin väkiluku oli 30&nbsp;213.

Ensimmäinen maininta Gaggenausta on vuodelta 1243. Se sai kaupunkioikeudet 1922. Kaupungista tuhoutui vuonna 1944 noin 70 prosenttia liittoutuneiden pommittaessa kaupungin teollisuuslaitoksia.

## Lähteet

## Aiheesta muualla

* Kaupungin verkkosivut 
* A Texan Goes to Gaggenau
Pak Se-ri

**Pak Se-ri** (; s. 28. syyskuuta 1977 Daejeon) on eteläkorealainen golfaaja. Hän aloitti golfinpeluun 14-vuotiaana ja pääsi LPGA Touriin vuonna 1998. Pak oli LPGA:n "Rookie of the Year" 1998 ja sai Vare Trophyn vuonna 2003. Hän on voittanut LPGA Tourilla viisi major-turnausta: LPGA Championshipin vuosina 1998, 2002 ja 2006, Yhdysvaltain naisten avoimet 1998 ja Britannian naisten avoimet 2001.

Pak pääsi World Golf Hall of Fameen vuonna 2007.

## Lähteet

## Aiheesta muualla
* 2008 LPGA Tour Biographies
Noshaq

**Noshaq** (myös: **Nowshak**) on yksi Afganistanin ja Hindukušin korkeimmista vuorista. Se on 7&nbsp;492 metriä korkea. Noshaq sijaitsee Afganistanin koillisosassa Wakhanin käytävässä Durandin linjalla eli Afganistanin ja Pakistanin rajalla. Se on maailman läntisin yli 7&nbsp;000 metriä korkea vuori.

Ensi nousun vuorelle tekivät vuonna 1960 japanilaisen kiipeilijäretkikunnan jäsenet Toshiaki Sakai ja Goro Iwatsubo. Reitti seurasi kaakkoisharjannetta Qadzi Deh -jäätiköltä. Nykyään useimmat retkikunnat nousevat vuorelle länsiharjanteelta.

Ensimmäisen talvinousun vuorelle tekivät puolalaiset Tadeusz Piotrowski ja Andrzej Zawada vuonna 1973. Se oli maailman ensimmäinen talvinousu yli 7&nbsp;000 metriä korkealle vuorelle.

## Katso myös
*Luettelo maiden korkeimmista kohdista
*Luettelo maailman korkeimmista vuorista

## Lähteet

## Aiheesta muualla
* Noshaq on Summitpost
Yani Tseng

**Yani Tseng** (; s. 23. tammikuuta 1989) on taiwanilainen golfaaja. Hän on voittanut LPGA Tourilla yhden major-turnauksen, LPGA Championshipin vuonna 2008. Hän oli LPGA:n "Rookie of the Year" 2008. 

Yani Tseng on pelannut golfia 6-vuotiaasta. Menestyksekkään amatööriuran jälkeen hän siirtyi ammattilaiseksi tammikuussa 2007.

## Lähteet
Karrie Webb

**Karrie Anne Webb** (s. 21. joulukuuta 1974) on australialainen golfaaja. Hän oli LPGA:n vuoden rookie 1996 sekä vuoden pelaaja 1999 ja 2000. Hän sai Vare Trophyt vuosina 1997, 1999 sekä 2000 ja pääsi World Golf Hall of Fameen vuonna 2005. 

Webb on voittanut seitsemän major-turnausta: Kraft Nabisco Championshipin 2000 ja 2006, LPGA Championshipin 2001, Yhdysvaltain naisten avoimet 2000 ja 2001, Britannian naisten avoimet 2002 sekä Du Maurier Classicin 1999.

## Aiheesta muualla
* 2008 LPGA Tour Biographies 
* World Golf Hall of Fame Member Profile
Keskivero

**Keskivero** () oli Ruotsin vallan aikana 1762–1775 Pohjois-Karjalassa kannettu ylimääräinen vuosittainen vero, jonka suuruus määräytyi pitäjittäin 15 viimeisen vuoden verojen keskiarvon mukaan. Jokaisesta pitäjästä valittiin muutama henkilö, jotka jakoivat verot maksajien kesken. Verosta vastattiin pitäjittäin kaikki yhden ja yksi kaikkien puolesta periaatteella.

Keskivero otettiin käyttöön entisen epätasaisen ja mielivaltaisena pidetyn vuosittaisen arvioveron sijaan. Siitä määrättiin kuninkaallisella kirjeellä kamarikollegiolle 27. heinäkuuta 1762. Uutta verotustapaa ei saatu heti toimeenpannuksi epätäydellisen maanmittauksen ja epävarmojen rajojen vuoksi. Rahvaan valituksiin antamansa päätöksen 9. joulukuuta 1766 19 pykälän mukaan kuningas määräsi, että keskivero oli heti määrättävä ja laskettava vuosien 1750–1764 verojen mukaan. Kuninkaan käskyä noudatettiin, vaikka siitä tehtiinkin useita valituksia. Keskiveroa kannettiin siihen saakka, kunnes Kustaa III antoi 28. kesäkuuta 1775 uuden asetuksen Savon ja Karjalan verotusta varten.

## Lähteet
* Tietosanakirja, Tietosanakirja-osakeyhtiö 1912